internet vaartha 172 Views
ముంబై : క్లిష్ట సమయాల్లో ఎలా గెలువాలో టీమిండియా హెడ్‌ కోచ్‌ కుంబ్లే నేర్పుతారని సచిన్‌ పేర్కొన్నాడు. కాగా సుమారు రెండు దశాబ్దాల పాటు క్రికెట్‌లో మమేకమైన కుంబ్లే నుంచి నేటి యువత ఎంతైనా నేర్చుకోవచ్చు నని ఆయన వివరించాడు. జట్టు ఎలా శ్రమిస్తే గెలుస్తుందో కుంబ్లే నేర్పిస్తాడని, ఈ విషయంలో తనకు ఎలాంటి అనుమానం లేదన్నాడు. మ్యాచ్‌ల్లో నిర్ణ యాత్మక సందర్భాలు ఎదురైనప్పుడు వాటిని ఎలా విజయం వైపునకు దారి తీసేలా చూడాలో కుంబ్లేకు తెలుసన్నాడు.కుంబ్లే గొప్ప పోరాట తత్వం ఉన్న వాడని, మైదానంలో మాత్రం రాజీపడడని, ప్రతి సందర్భంలోనూ గెలిచి తీరాలనే ధృడచిత్తంతో బరిలోకి దిగుతాడని, అతను నేర్చుకున్నదంతా యువ ఆటగాళ్లకు చెబుతాడన్నాడు. అతడి నుంచి సాధ్యమైనన్ని ఎక్కువ విషయాలు తెలుసుకోవడానికి ప్రయత్నించాలని క్రికెటర్లకు సూచించాడు. కుంబ్లేతో తన అనుభవం చాలా గొప్పదన్నాడు. అతను మ్యాచ్‌ విన్నర్‌ అని కితాబునిచ్చాడు. అతని నుంచి ఎంత సాధ్యమైతే అంత తెలుసుకోవాలని సచిన్‌ సూచించాడు.